Veľká cena Monaka 2022

Veľká cena Monaka 2022 (fra. Formula 1 Grand Prix De Monaco 2022) sa uskutočnila 29. mája 2022 na pretekárskom okruhu Circuit de Monaco v Monte Carle, na pobreží Stredozemného mora. Boli to siedme preteky sezóny 2022 Majstrovstiev sveta Formule 1.

Pred Veľkou cenou bol Max Verstappen na čele celkového poradia jazdcov. Na druhom mieste ležal Charles Leclerc a na treťom Sergio Pérez.

 Priebeh kvalifikácie 
Charles Leclerc získal Pole Position na domácej pôde pred svojím tímovým kolegom z Ferrari Carlosom Sainzom a Sergiom Pérezom z tímu Red Bull. Kvalifikácia bola dvakrát prerušená červenými vlajkami: prvýkrát v Q1, keď sa Yuki Tsunoda dotkol ochranných bariér, a druhýkrát tesne pred koncom záverečnej časti kvalifikácie, keď Pérez havaroval v 8. zákrute a Carlos Sainz s ním následne kolidoval, čo zablokovalo trať. Po druhom prerušení kvalifikácia už nebola reštartovaná.

 Priebeh pretekov 
Sergio Pérez vyhral v Monaku tretie preteky v kariére, čím sa stal najúspešnejším mexickým jazdcom v histórii F1. Druhý skončil Carlos Sainz a tretí Max Verstappen, Pérezov tímový kolega v Red Bulle.

Začiatok pretekov bol pôvodne naplánovaný na 29. mája o 15:00 miestneho času, ale kvôli silnému dažďu bol štart pretekov spočiatku odsunutý približne o štvrťhodinu. O 15:18 potom jazdci odjazdili jedno kolo za bezpečnostným vozidlom, než sa opäť vrátili do boxov a bola vyvesená červená vlajka, čo znamenalo prerušenie štartovej procedúry. Až o 16:05 boli preteky napokon odštartované za safety carom, ktorý po troch kolách opäť zašiel do boxov. Po štarte pretekov sa poradie na čele poľa nezmenilo: Charles Leclerc, ktorý v predchádzajúci deň získal Pole Position, pred Carlosom Sainzom a Sergiom Pérezom. Všetci jazdci jazdili v začiatočných fázach Veľkej ceny mimoriadne opatrne kvôli mokrej trati v úzkych uliciach Monaka. Trať však postupne osychala a jazdci prešli z dažďových pneumatík na intermediálne a potom na slicky (s výnimkou Carlosa Sainza, ktorý prešiel z dažďových pneumatík rovno na suché). Najlepšie strategické rozhodnutia pri tom učinil tím Red Bull: Sergio Pérez sa dostal na prvé miesto vďaka šikovnej voľbe pneumatík a Max Verstappen si taktiež polepšil zo štvrtého na tretie miesto; jazdec Ferrari Charles Leclerc naopak klesol z prvého na štvrté miesto v dôsledku zastávok v boxoch. V 30. kole boli preteky opäť prerušené, tentoraz kvôli nehode Micka Schumachera, v dôsledku ktorej bolo jeho vozidlo vážne poškodené, ale našťastie sa mu nič nestalo. Po 20-minútovom prerušení a troch kolách za bezpečnostným vozidlom sa v pretekoch pokračovalo. Pérez viedol preteky pred Sainzom a Verstappenom. Napriek zhoršujúcim sa pneumatikám sa mexický pretekár dokázal udržať pred svojimi prenasledovateľmi až do konca a vyhrať preteky, ktoré sa kvôli dvojhodinovému limitu skončili už po 64 kolách namiesto pôvodne plánovaných 77.ŠPORT.SK: Veľká cena Monaka: Leclerc sa doma opäť nedočkal, upršané preteky vyhral Pérez, Schumacher roztrhol formulu

 Výsledky 
 Kvalifikácia 

   Jazdec Konštruktérsky tím 1. kvalifikácia 2. kvalifikácia 3. kvalifikácia 116 Charles LeclercFerrari1:12.5691:11.8641:11.3761255 Carlos Sainz Jr.Ferrari1:12.616	1:12.074	1:11.601	2311 Sergio PérezRed Bull-RBPT1:13.004	1:11.954	1:11.629	341 Max VerstappenRed Bull-RBPT1:12.993	1:12.117	1:11.666	454 Lando NorrisMcLaren-Mercedes1:12.927	1:12.266	1:11.849	5663 George RussellMercedes1:12.787	1:12.617	1:12.112	6714 Fernando AlonsoAlpine-Renault1:13.394	1:12.688	1:12.247	7844 Lewis HamiltonMercedes1:13.444	1:12.595	1:12.560	895 Sebastian Vettel1:13.313	1:12.613	1:12.732	91031 Esteban OconAlpine-Renault1:12.848	1:12.528	1:13.047	101122 Yuki TsunodaAlphaTauri-RBPT1:13.110	1:12.797		111277 Valtteri BottasAlfa Romeo-Ferrari1:13.541	1:12.909	121320 Kevin MagnussenHaas-Ferrari1:13.069	1:12.921	13143 Daniel RicciardoMcLaren-Mercedes1:13.338	1:12.964	141547Haas-Ferrari1:13.469	1:13.081	151623 Alexander AlbonWilliams-Mercedes1:13.611161710 Pierre GaslyAlphaTauri-RBPT1:13.660	171818 Lance StrollAston Martin Aramco-Mercedes1:13.678		18196 Nicholas LatifiWilliams-Mercedes1:14.403	192024 Guanyu Zhou1:15.606	20107% čas: 1:17.648

 Preteky 
Poz.#JazdecKonštruktérKoláČas/MimoGridBody111 Sergio PérezRed Bull-RBPT64 1:56:30.265325255 Carlos Sainz Jr.Ferrari64 +1.15421831 Max VerstappenRed Bull-RBPT64 +1.491415 416 Charles LeclercFerrari64  +2.922112 563 George RussellMercedes64 +11.96861064 Lando NorrisMcLaren-Mercedes64 +12.23159714 Fernando AlonsoAlpine-Renault64 +46.35876844 Lewis HamiltonMercedes64 +50.38884977 Valtteri BottasAlfa Romeo-Ferrari64 +52.525122105 Sebastian Vettel64 +53.536911110 Pierre GaslyAlphaTauri-RBPT64 +54.28917 1231 Esteban OconAlpine-Renault64 +55.64410 133 Daniel RicciardoMcLaren-Mercedes64 +57.63514 1418 Lance Stroll64 +1:00.80218156 Nicholas LatifiWilliams-Mercedes63 +1 kolo191624 Guanyu ZhouAlfa Romeo-Ferrari63 +1 kolo20 1722 Yuki TsunodaAlphaTauri-RBPT63 +1 kolo11 Ret23 Alexander AlbonWilliams-Mercedes48Mechanický problém16Ret47Haas-Ferrari24Havária15Ret20 Kevin MagnussenHaas-Ferrari1913
Poznámky:
  – Vrátane dodatočného bodu za najrýchlejšie kolo pretekov
  – Esteban Ocon skončil deviaty, ale dostal päťsekundovú penalizáciu za kolíziu s Lewisom Hamiltonom
  – Alexander Albon dostal päťsekundovú penalizáciu za opustenie trate a získanie výhody. Trest nemal vplyv na jeho konečné umiestnenie, pretože odstúpil.

 Priebežné poradie šampionátu 
Poradie o Pohár jazdca (Top 5)
 Pozícia Jazdec Body10px1 Max Verstappen12510px2 Charles Leclerc11610px3 Sergio Pérez11010px4 George Russell8410px5 Carlos Sainz Jr.83

Poradie o Pohár konštruktérov (Top 5)
 Pozícia Konštruktér Body10px1 Red Bull-RBPT23510px2 Ferrari19910px3 Mercedes13410px4 McLaren-Mercedes5910px5 Alfa Romeo-Ferrari41

 Referencie 

Kategória:Formula 1 v roku 2022
Kategória:Veľká cena Monaka
Kategória:2022 v Monaku